पाएं अपने शहर की ताज़ा ख़बरें और फ्री ई-पेपरडाउनलोड करें
रेड अलर्ट जन अनुशासन पखवाड़े के अंतर्गत जिला प्रशासन द्वारा बेवजह घूमने वाले लोगों को पकड़ने हेतु बाड़ी में धरपकड़ अभियान चलाया गया। कलेक्टर राकेश कुमार जायसवाल एवं एसपी केसर सिंह शेखावत ने बाड़ी में मुख्य बाजार सहित गुमट, कसाई पाड़ा, बसेड़ी बस स्टैंड, महाराज बाग बस स्टैंड चौराहा, सैंपऊ रोड़ सहित शहर के विभिन्न क्षेत्रों का दौरा कर फ्लैग मार्च कर आमजन को जागरूक करने हेतु अभियान चलाया।
इस दौरान बेवजह घूमने वाले लोगों से कई मोटरसाइकिल जब्तगी की कार्रवाई की गई। उन्होंने हिदायत देते हुए कहा कि बेवजह घूमने वाले लोगों की गिरफ्तार करने की कार्रवाई की जाएगी। कोरोना सैंपलिंग करवाकर क्वारेंटीन करने की कार्यवाही की जाएगी। जिला कलक्टर एवं जिला पुलिस अधीक्षक के संयुक्त निर्देशन में बेवजह घूमने वाले लोगों की मोटरसाइकिल जब्त करने की कार्यवाही की गई।
उन्होंने लोगों को बेवजह न घूमने व एसओपी की पालना करने हेतु बाजार में फ्लैग मार्च किया और लोगों से समझाइश की। इस दौरान कई दुकानदारों को भी भीड़भाड़ नहीं करने के लिए प्रेरित किया। उन्होंने लोगों को घरों में रहने की सख्ती और कड़ाई से पालना का संदेश दिया। उन्होंने राजकीय उच्च माध्यमिक बालिका विद्यालय बाड़ी में ओपीडी एवं वैक्सीनेशन सेंटर पर व्यवस्थाओं का जायजा लिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn